જેમ્સનું કહેવું હતું કે મામલો આપણે ધારીએ છીએ એટલો આસાન નથી. પોલીસ બહુ બહુ તો હુમલાખોરોને શોધી લાવશે, પરંતુ ભારત આવવાનો આપણો હેતુ વિલીને આવતાં સપના અને તેના નિરાકરણનો છે. ઈજાગ્રસ્ત, બેહોશ હાલતમાં સપના દ્વારા કંઈ સંકેત મળે તો પણ વિલી એ કહી શકવાનો નથી. શક્ય છે કે હુમલાખોરની ઓળખ મળે એને હુમલાનો હેતુ સ્પષ્ટ થાય તો તેમાંથી કદાચ વિલીની સમસ્યાનું પગેરું પણ મેળવી શકાય, અને જો એ આદમીની વાતમાં કંઈ ઠેકાણા નહિ હોય તો આપણે બહુ બહુ તો 5000 પાઉન્ડ ગુમાવવાના થશે.